EkBass/fiwiki-20250220-pages-articles huggingface dataset:
Rhytion

Rhytion (, ) oli antiikin aikainen kaupunki Kreetan saarella Kreikassa. Se sijaitsi nykyisen Archánes-Asteroúsian kunnan alueella lähellä nykyistä Rotásin kylää. == Maantiede == Rhytionin kaupunki sijaitsi Kreetan eteläisissä sisäosissa nykyisin Mesarán tasankona tunnetun tasangon kaakkoislaidalla itäkaakkoon Gortynistä ja lounaaseen Priansoksesta. Kaupungin akropoliina eli yläkaupunkina ja linnavuorena toimi nykyisin nimellä Kefála tai Rotasaní Kefála tunnettu kukkula, joka sijaitsee heti Rotásin kylän eteläpuolella, ja jonka huipulla sijaitsee Pyhän Eumenioksen (Ágios Efménios) kirkko. == Historia == Rhytionin kaupunki oli olemassa ainakin arkaaiselta roomalaiselle kaudelle. Varhaisin maininta kaupungista on kuitenkin jo Homeroksen Iliaan Laivaluettelossa.Homeros: Ilias 2.648. Antiikin aikana Rhytion oli Strabonin mukaan Gortynin alaisuudessa.Strabon: Geografika 10.4.14; Nonnos: Dionysiaka 13.233. Kaupungin asukkaasta käytettiin etnonyymiä Rhytieus (). == Rakennukset ja löydökset == Kefálan kukkulalla on joitakin jäänteitä antiikin aikaisesta kaupungista. Kukkulan ympäristöstä ja alempaa laaksosta on löydetty hautoja geometriselta kaudelta roomalaiselle kaudelle. Erääseen suureen geometrisen kauden hautaan oli haudattu yli 40 henkeä. Haudoista on tehty paljon esinelöytöjä, jotka ovat Iraklionin arkeologisessa museossa. Niihin lukeutuu kulta- ja hopeakoruja, rautaisia aseita ja keramiikkaa sekä sarkofagi. == Lähteet == Luokka:Antiikin Kreetan kaupungit Luokka:Archánes-Asteroúsia
Syrinthos

Syrinthos (, ) oli antiikin aikainen kaupunki Kreetan saarella Kreikassa. Se sijoitetaan yleensä nykyisen Siteían kunnan alueelle Agía Triádan Dasonáriin lähelle Goúdourasin kylää, tosin joskus se on sijoitettu nykyiseen Makrý Gialókseen. Syrinthoksen kaupunki oli olemassa arkaaiselta hellenistiselle kaudelle. Sen asukkaasta käytettiin etnonyymiä Syrinthios (Συρίνθιος), feminiinissä Syrinthia (Συρινθία). Kirjallisuudessa kaupungin mainitsee vain Stefanos Byzantionlainen.Stefanos Byzantionlainen: Ethnika, (S593.11). == Lähteet == Luokka:Antiikin Kreetan kaupungit Luokka:Siteía
Bank Mandiri

thumb|Bank Mandirin päämaja PT Bank Mandiri (Persero) Tbk on indonesialainen pankki, jolla on päämaja Jakartassa.Bank Mandiri (Persero) World Economic Forum, viitattu 5.12.2024 Bank Mandiri Forbes, viitattu 5.12.2024 Bank Mandiri perustettiin 2. lokakuuta 1998. Vuonna 2014 sen nettotulos oli yli 1,5 miljardia Yhdysvaltain dollaria ja markkina-arvo 19,6 miljardia dollaria. Global Finance valitsi Bank Mandirin maailman parhaaksi pankiksi vuonna 2020. Vuonna 2024 Bank Mandirilla oli 38 965 työntekijää. Sen toimitusjohtajana toimi Darmawan Junaidi. == Lähteet == == Aiheesta muualla == * Viralliset sivut Luokka:Indonesialaiset yritykset Luokka:Pankit
Christoph Ernst Luthardt

Christoph Ernst Luthardt (1823–1902) oli saksalainen luterilainen teologi ja apologeetti. Luthardt syntyi Maroldsweisachissa Baijerissa 22. maaliskuuta 1823. Hän opiskeli teologiaa Erlangenin yliopistossa ja Berliinin yliopistossa, ja vuonna 1856 hänestä tuli systemaattisen teologian ja Uuden testamentin eksegetiikan professori Leipzigin yliopistossa. Vuonna 1865 hänestä tuli konsistoriaalineuvos ja 1871 Meissenin tuomiokirkon kaniikki. Hän kuoli Leipzigissä 21. syyskuuta 1902. Täysin oikeaoppisena teologina ja selkeänä kirjoittajana, vaikkakaan ei kovin syvällisenä oppineena, Luthardt tuli laajalti arvostetuksi apologeettisten luentojen kirjoittajana. Nämä koottiin neliosaiseksi julkaisuksi nimellä Apologie des Christentums. Sen kolme ensimmäistä osaa on käännetty myös englanniksi ja ensimmäinen osa suomeksi. Vuonna 1868 hän perusti ja toimitti Allgemeine evang.-lutherische Kirchenzeitungia ja sen lisäosaa Theologisches Litteraturblatt joilla oli suuri kirkkopoliittinen merkitys, ja vuonna 1880 hänestä tuli Zeitschrift für kirchl. Wissenschaft und kirchl. Leben -lehden päätoimittaja.1911 Encyclopædia Britannica/Luthardt, Christoph Ernst Tietosanakirja / 5. Kulttuurisana- MandingoMeyers Konversationslexikon Teologina Luthardt kuului Erlangenin koulukuntaan.New Schaff-Herzog Encyclopedia of Religious Knowledge, Vol. VII: Liutprand - Moralities ==Teoksia suomeksi== * Apologeettisia esitelmiä kristinuskon perustotuuksista. Kääntänyt ja kustantanut Aatto Suppanen, Helsinki 1891 == Lähteet == ==Aiheesta muualla== *Apologetic lectures on the fundamental truths of Christianity (1865) *Apologetic lectures on the saving truths of Christianity (1872) *Apologetic lectures on the moral truths of Christianity (1876) Luokka:Kristilliset apologistit Luokka:Saksalaiset luterilaiset teologit Luokka:Vuonna 1823 syntyneet Luokka:Vuonna 1902 kuolleet
Frans Oskar Lampola

Frans Oskar Lampola (27. huhtikuuta 1872 Nakkila – 24. heinäkuuta 1942 Lappajärvi) oli suomalainen pappi, opettaja ja koulunjohtaja. ==Henkilöhistoria== Lampolan vanhemmat olivat maanviljelijä Juho Kustaa Lampola ja Lovisa Ellaa. Hänen puolisonsa vuodesta 1899 oli Naemi Bergroth (k. 1935), pääjohtaja Veikko Lampola oli heidän poikansa. Frans Oskar Lampola tuli ylioppilaaksi Porin Lyseosta 1892. Papiksi hänet vihittiin 1896 ja hän valmistui myös filosofian kandidaatiksi 1899. Lampola oli Kokkolan suomalaisen yhteiskoulun opettaja 1899–1910 ja 1912–1919 ja koulun rehtori 1902–1910 ja 1912–1919. Kokkolan suomalaisen lyseon uskonnon ja latinan opttajana ja koulun rehtorina hän toimi 1918–1919. Lampola oli kirkkoherra Kuorevedellä 1910–1912 ja Lappajärvellä 1919–1942. Turun tuomiokapitulin asessorina hän toimi 1933–1939 ja oli kirkolliskokouksen jäsen 1938. Hän oli Kokkolan kaupunginvaltuuston jäsen 1912–1919 ja Lappajärven kunnanvaltuuston jäsen 1922–1925, minkä lisäksi hänellä oli useita muita luottamustehtäviä. Lampola myös toimitti Joulutähti- ja Seimellä-nimisiä joululehtiä. Hän sai rovastin arvonimen 1925. Viitattu 5.12.2024. (ei-vapaa) ==Julkaisuja== * Tienosottaja ijankaikkiseen elämään, opetukseksi niille, jotka Filippin vanginvartijan kanssa vakavasti kysyvät: Mitä minun pitää tekemän, että minä autuaaksi tulisin?, Nils Hamnerin, Kokkola: F. O. Lampola (suom.), 1904 == Lähteet == Luokka:Suomalaiset opettajat Luokka:Suomen koulujen rehtorit Luokka:Suomen evankelis-luterilaisen kirkon papit Luokka: Kokkolan kaupunginvaltuutetut Luokka:Lappajärven kunnanvaltuutetut Luokka:Vuonna 1872 syntyneet Luokka:Vuonna 1942 kuolleet
Tuomaalan koulu

Tuomaalan koulu on Kokemäen yhteiskoulun toimipiste, jossa toimii peruskoulun vuosiluokat 1 - 6. Koulussa on noin 50 oppilasta. Koulurakennus valmistui vuonna 1991. == Lähteet == Luokka:Suomen peruskoulut Luokka:Kokemäen oppilaitokset
Lato (kirjasinlaji)

Lato on humanistinen sans-serif-kirjaintyyppi, jonka on suunnitellut Łukasz Dziedzic. Se julkaistiin vuonna 2010. Nimi "Lato" on puolaa ja tarkoittaa "kesää". Lato julkaistiin avoimen lähdekoodin Open Font License -lisenssillä. Joulukuussa 2024 Lato oli esillä yli 21,7 miljoonalla verkkosivustolla. == Lähteet == Luokka:Kirjaintyypit
Marica Rosengård

Marica Rosengård (s. 17. helmikuuta 1961) on suomalainen malli ja valokuvaaja, joka tunnetaan erityisesti muoto- ja muotikuvaajana. Pietarsaaressa varttunut Rosengård lainaili teini-iässä isoveljensä kameraa ja innostui jo tuolloin kuvaamaan ihmisiä. Hän herätti huomiota erikoisilla vaatevalinnoillaan ja haaveili mallin ammatista saamatta myönteistä vastausta mallitoimistoista. Hän opiskeli vuoden verran journalismia Svenska social- och kommunalhögskolanissa Helsingissä, ja ulkomailla mallina toiminut Carita Järvinen auttoi suhteillaan Rosengårdin kansainvälisen malliuran alkuun. Työt veivät Pariisiin, Milanoon, Tokioon, Lontooseen, Hampuriin ja Ateenaan. Valokuvaajan ura alkoi 1980-luvun puolivälissä perustetussa City-lehdestä, jossa Rosengård moitti Kari Kivelälle muotijuttujen tasoa. Kivelä kehotti tekemään itse parempia, ja niin sovittiinkin. Rosengård avioitui lehden perustajan Kim Weckströmin kanssa, ja he asuivat viisi vuotta Lontoossa miehen myöhemmän työn takia. Valokuvaajan ura pääsi varsinaisesti alkuun vasta Rosengårdin palattua kahden lapsensa kanssa Lontoosta Suomeen. Rosengård on kuvannut Suomen lisäksi myös Ruotsissa, muun muassa sikäläisiin lehtiin Tara, M-Magazine, Damernas Värld ja Elle. Hänellä on asunto Helsingissä ja Tukholmassa. Muotiammattilaisten FMD- sivustolla hänet esitelläänkin ruotsalaisena mainitsematta Suomea. Marica Rosengård on toiminut opettajana Lahden Muotoiluinstituutissa ja Helsinki Design Schoolissa. Hän oli 2010-luvun loppupuolella mukana Suomen Huippumalli haussa -tositelevisio-ohjelman tuomaristossa. ==Lähteet== Luokka:Suomalaiset valokuvaajat Luokka:Suomenruotsalaiset henkilöt Luokka:Vuonna 1961 syntyneet Luokka:Elävät henkilöt Luokka:Suomalaiset mallit
Unkarin evankelinen liitto

Unkarin evankelinen liitto () on unkarilainen evankelis-kristillinen järjestö. Järjestö on Euroopan evankelisen allianssin kansallinen liitto Unkarissa. Evankelikalismilla on Unkarissa yli 150 vuoden historia ja Unkarin evankelinen liitto on perustettu vuonna 1936. Järjestö toimii kirkkojen ja järjestöjen verkostona, jonka yhteydessä edistetään kumppanuutta ja yhteistyömuotoja. == Katso myös == * Evankelikalismi * Lausannen julistus == Lähteet == == Aiheesta muualla == * Järjestön verkkosivusto Luokka:Evankelis-kristilliset järjestöt Luokka:Kristinusko Unkarissa
Joulupukkiralli

Joulupukkiralli () tarkoittaa osakemarkkinoilla esiintyvää anomaliaa, jossa osakkeiden pörssikursseilla on taipumus nousta joulun aikoihin. Ilmiö on tilastollinen eikä se esiinny joka vuosi. Joulupukkiralli esiintyy joulun ja uuden vuoden ensimmäisten kaupankäyntipäivien välillä. == Ilmiön selityksiä == Anomalian löytäjänä pidetään Yale Hirschiä, joka esitteli ilmiön vuonna 1972. Alkuperäisen määritelmän mukaan joulupukkiralli kestää seitsemän kaupankäyntipäivää: vuoden viisi viimeistä sekä seuraavan vuoden kaksi ensimmäistä kaupankäyntipäivää. Joulupukkirallin esiintymiselle on esitetty useita selityksiä. Sen on esitetty johtuvan muun muassa kursseja nostavan tammikuuilmiön ennakoinnista, vero-optimoinnista, osakesalkkujen tasapainottamisesta ja tappiollisten osakkeiden siivoamisesta pois institutionaalisten sijoittajien salkuista. Ilmiöön liittyvät osakkeiden myyntiaallot päättyvät historiallisesti viimeistään 23.12. tai 24.12. Joulukuun viimeisten 1–2 viikon aikana kaupankäyntimäärä putoaa, sillä moni sijoittaja jää jouluna joululomalle. Tuolloin voi olla vaikea toteuttaa suuria myyntitoimeksiantoja. Kaksi muuta ilmiötä voivat voimistaa joulupukkiralliin liittyvää myyntiaaltoa ja nousurallia: * kuunvaihdeilmiö, jossa kurssit laskevat loppukuusta ja nousevat alkukuusta * joulukuun kolmanteen perjantaihin osuva osakejohdannaisten erääntymispäivä == Lähteet == Luokka:Sijoittaminen
Anna-Sofia Tuominen

Anna-Sofia Tuominen on turkulaislähtöinen näyttelijä ja muusikko, joka asuu Helsingissä. Hän on koulutukseltaan teatteritaiteen maisteri ja Muusikko amk. Lahden Ammattikorkeakoulun musiikkiteatterilinjalta. Lapsuutensa Tuominen asui Turun Vartiovuorella. Hänen isänsä on muusikko-laulaja ja hänen äidillään on Turussa kirjakauppa, jossa Anna-Sofia on myös työskennellyt. Hän on myös opettanut tanssia. Näyttelijänä Tuominen on työskennellyt niin teatterissa, televisiossa kuin elokuvissakin. Teatterissa hänet on nähty mm. Q-teatterin, Ryhmäteatterin ja Lahden Kaupunginteatterin lavalla. Tuominen on vuosina 2011-2021 toimineen Tilhet, pajut ja muut-yhtyeen perustajajäsen. Vuodesta 2023 hän on esittänyt yhdessä vibrafonisti-säveltäjä Arttu Takalon kanssa naisrunoilijoiden teksteihin sävellettyjä kappaleita. Tuominen soittaa myös poikkihuilua. Huhtikuussa 2022 Tuominen valittiin Q-Teatterin Q-ensembleen , hän esiintyi samana vuonna Q-Teatterin tuotannossa Toksinen Kabaree. Vuonna 2024 Tuominen esiintyi Q-Teatterin tuotannoissa Uuteen Nousuun ja Tuvi Toas. ==Yksityiselämä== Tuominen asuu Helsingissä puolisonsa näyttelijä Miro Lopperin kanssa. == Filmografia == Elokuvat Elokuvat Elokuvat Elokuvat Vuosi Elokuva Rooli 2018 Ihmisen osa Linda 2019 Häävalssi Essi 2019 Reviiri Lydia 2022 Häät ennen hautajaisia Hermostunut morsian 2023 Brains out bash Short Woman 2023 Omenavarkaat Toinen Siiri Televisio- ja nettisarjat Televisio- ja nettisarjat Televisio- ja nettisarjat Televisio- ja nettisarjat Vuosi Sarja Rooli 2019 M/S Romantic Siri 2019 Roba Katri 2023 Pohjolan Laki Opettaja Salmela 2023 Syke Laura Kannisto === Dubbaukset === == Lähteet == Luokka:Suomalaiset elokuvanäyttelijät Luokka:Suomalaiset televisionäyttelijät Luokka:Suomalaiset muusikot Luokka:Vuonna 1990 syntyneet Luokka:Elävät henkilöt
Ranskan evankelisten kansallinen neuvosto

Ranskan evankelisten kansallinen neuvosto (, lyh. CNEF) on ranskalainen evankelis-kristillinen järjestö. Järjestö on Euroopan evankelisen allianssin kansallinen liitto Ranskassa. Järjestö on perustettu vuonna 2010. Järjestö toimii evankelisten protestanttisten kirkkojen ja järjestöjen yhteenliittymänä. CNEF edustaa yli 70 prosenttia Ranskan evankelisprotestanttisista kirkoista. Järjestön jäsenenä on 34 kirkkokuntaa ja 179 jäsenyhdistystä. == Katso myös == * Evankelikalismi * Lausannen julistus == Lähteet == == Aiheesta muualla == * Järjestön verkkosivusto Luokka:Evankelis-kristilliset järjestöt Luokka:Kristinusko Ranskassa
Samidorfaani

Samidorfaani (INN, USAN) (kehityskoodinimet ALKS-33 ja RDC-0313) on opioidiantagonisti, jota olantsapiinin/samidorfaanin muodossa (ulkomailla tuotenimellä Lybalvi) käytetään skitsofrenian ja kaksisuuntaisen mielialahäiriön hoidossa. Samidorfaani myös vähentää olantsapiiniin liittyvää painonnousua. Samidorfaani otetaan suun kautta. Samidorfaania kehitettiin erillisenä lääkkeenä eri käyttöaiheisiin, mutta sen tutkimus on lopetettu. FDA hylkäsi buprenorfiinin/samidorfaanin käytön vakavan masennuksen hoitoon, koska tehosta ei ollut riittävästi näyttöä, mutta se on edelleen esirekisteröinnissä syyskuusta 2021 lähtien. Myös baklofeenin/samidorfaanin tutkimus on lopetettu. == Farmakologia == === Farmakodynamiikka === Samidorfaani opioidireseptoreissa Receptor Ki EC50 Emax IC50 Imax MOR 0.052 nM – 3.8% 0.88 nM 92% KOR 0.23 nM 3.3 nM 36% 38 nM 57% DOR 2.6 nM 1.5 nM 35% 6.9 nM 56% Samidorfaani toimii ensisijaisesti μ-opioidireseptorin (MOR) antagonistina tai erittäin heikkona osittaisena agonistina ja vähemmässä määrin κ-opioidireseptorin (KOR) ja δ-opioidireseptorin (DOR) osittaisena agonistina. Tämän profiilin mukaisesti samidorfaanin on havaittu aiheuttavan joitain sivuvaikutuksia, jotka ovat mahdollisesti yhdenmukaisia KOR:n aktivoitumisen kanssa, kuten uneliaisuutta, sedaatiota, huimausta ja hallusinaatioita joillakin potilailla kliinisissä tutkimuksissa. === Farmakokinetiikka === Samidorfaanin eliminaation puoliintumisaika on 7–9 tuntia. == Sivuvaikutukset == Samidorfaanin sivuvaikutuksia ovat muun muassa uneliaisuus ja ruoansulatuskanavan häiriöt. == Kemia == Samidorfaani on peräisin akateemisesta maailmasta, jossa sen suunnittelussa ja synteesissä käytettiin lähtöpisteenä 8-karboksamidosyklatsosiinia ja naltreksonia. == Laki == Suomen lainsäädäntö ei tunne samidorfaania. == Lähteet == Luokka:Morfinaanit
Harri Lähdesmäki

Harri Lähdesmäki on Aalto-yliopiston tietotekniikan apulaisprofessori (engl. associate professor), Suomen tekoälykeskuksen jäsen ja Computational Systems Biology Group -tutkimusryhmän johtaja. Lähdesmäki tutkii muun muassa todennäköisyyspohjaista koneoppimista sekä tämän sovelluksia biolääketieteessä ja molekyylibiologiassa. Lähdesmäki on osallistunut muun muassa 110:n tieteellisen artikkelin tekemiseen. Lähdesmäki on tehnyt tutkimusta muun muassa Samuel Kasken kanssa.Aalto-yliopiston tutkimusportaali. (2024). Harri Lähdesmäki - Julkaisut. https://research.aalto.fi/fi/persons/harri-l%C3%A4hdesm%C3%A4ki/publications/.Computational Systems Biology Group. (2024). Aalto University School of Science. https://research.cs.aalto.fi/csb/.Harri Lähdesmäki. (2024). Associate Professor. Aalto University. https://www.aalto.fi/fi/ihmiset/harri- lahdesmaki.FCAI. (2024). Researchers. https://fcai.fi/researchers. Lähdesmäki väitteli vuonna 2005 tekniikan tohtoriksi Tampereen teknillisessä yliopistossa aiheesta "Laskentamenetelmiä systeemibiologiaan: high-throughput-mittausten analysointi ja geenisäätelyverkkojen mallintaminen". == Lähteet == Luokka:Suomalaiset tietojenkäsittelytieteilijät Luokka:Syntymävuosi puuttuu Luokka:Elävät henkilöt
Assemblées de Dieu de France

Assemblées de Dieu de France (lyh. ADD) on ranskalainen helluntailainen kirkkokunta. Kirkko kuuluu kansainväliseen Assemblies of God-järjestöön. ADD:n piirissä toimii Ranskassa ja se merentakaisilla alueilla yhteensä 781 seurakuntaa, 870 pastoria sekä yli 40 000 jäsentä. == Historia == Helluntaialaisuus sai alkunsa Ranskassa 1800-luvun lopulla, kun Hélène Biolley perusti vuonna 1896 raittiushotelli-ravintolan Le Havreen metodistien ja baptistien tukemana. Helluntailaisten läsnäolosta Ranskassa raportoitiin jo vuonna 1907. Église du Havre ja Ruban Bleu tunnustettiin kansainvälisiksi helluntaikeskuksiksi vuodesta 1909 alkaen samoin kuin Michel Mastin johtama seurakunta Pariisissa. Ranskalais-skandinaavisessa keskuksessa järjestettiin 1920-luvulla Carl Neaserin johtamia jumalanpalveluksia. Ranskalainen helluntailaisuus pääsi vauhtiin vuonna 1930, kun Douglas Scott ja Clarice Scott yöpyivät Le Havressa Biolleyn kutsutsta. Douglas Scott koki hengellisen heräämisen ja hänen tavoittekseen tuli Ranskan protestanttisten kirkkojen elvyttäminen. Helluntaiseurakuntia perustettiin Le Havreen, Roueniin, Liéviniin ja Lyoniin. Nämä seurakunnat liitettiin Assemblies of Godiin virallisesti vuonna 1933. Sittemmin kirkkokunta on laajentunut Manner- Ranskassa 650 paikkaan. Ranskan helluntailaiset ovat tukeneet lukuisia lähetysaloitteita ranskankielisissä maialmassa. Virallinen lähetystyöjaosto perustettiin vuonna 1957. == Katso myös == * Helluntaiherätys Ranskassa == Lähteet == == Aiheesta muualla == * Kirkkokunnan verkkosivusto Luokka:Helluntaikirkot Luokka:Kristinusko Ranskassa
Laikkutoka

Laikkutoka (Skiffia multipunctata) on tokiin kuuluva kalalaji. Lajia tavataan uhanalaisena makeista vesistä Meksikossa. == Koko ja ulkonäkö == Laikkutoka kasvaa 5–7 cm pitkäksi. Laikkutokakoiraan selkäevässä on lovi ja se on kookkaampi kuin naaraan. Koiraan peräevän etuosassa on lyhyt eväsiitin. Laikkutoan pohjaväri on ruskehtava tai harmaa. Koiraan muu väritys on vaihteleva. Ruumiissa on usein oranssia tai keltaista ja kylkien epämääräisten mustien laikkujen määrä ja koko vaihtelevat. Naaraskalan ruumiissa on pienempiä mustia täpliä. == Levinneisyys ja elintavat == Laikkutokaa tavataan vain Meksikon keskiosista Jaliscon ja Michoacánin osavaltioista. Lajin elinympäristöä ovat järvet, lammet ja hitaasti virtaavat joet. Lajin ravintoa ovat enimmäkseen levät. Lisäätymiskausi on keväällä. Laikkutokaa voidaan pitää akvaarioissa. Laikkutoka luokitellaan erittäin uhanalaiseksi. Kantaa uhkaavat elinympäristön saastuminen, vedenotto ja vieraslajit. ==Lähteet== Luokka:Toat Luokka:Uhanalaiset kalat
Sveitsin evankelinen allianssi

Sveitsin evankelinen allianssi (, , lyh. SEA+RES) on sveitsiläinen evankelis- kristillinen järjestö. Järjestö on Euroopan evankelisen allianssin kansallinen liitto Sveitsissä. SEA+RES toimii Sveitsissä ranskankielisen (RES) ja saksankielisen haaran (SEA) kautta. Järjestö toimii kirkkojen, paikallisseurakuntien ja kristillisten järjestöjen yhteisenä liikkeenä. SEA+RES:n toiminnan piirissä on yhteensä noin 250 000 kristittyä. Saksankielisen haaran piirissä toimii noin 480 paikallisseurakuntaa, 70 jaostoa ja yli 180 järjestöä. Ranskankielisen haaran piirissä toimii 11 kirkkoliittoa, 200 paikallisseurakuntaa ja 80 järjestöä. == Katso myös == * Evankelikalismi * Lausannen julistus == Lähteet == == Aiheesta muualla == * Réseau évangélique suisse-järjestön verkkosivusto * Schweizerische Evangelische Allianz-järjestön verkkosivusto Luokka:Evankelis-kristilliset järjestöt Luokka:Kristinusko Sveitsissä
Matias Vanhanen

Matias Mikael Vanhanen (s. 11. syyskuuta 2007 Nokia) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan vasen laitahyökkääjä. Vanhanen pelaa pääasiassa seuran U20-joukkueessa, ja vuonna 2024 hän pelasikin viisi SM-liigaottelua tehoin 0+0. == Ura == === Seuraura === Vanhanen on HC Nokian kasvatti. Hän siirtyi juniorina sittemmin Tapparaan, jossa Vanhanen voitti kauden 2021–2022 päätteeksi U16 SM-pronssia. Kaudeksi 2022–2023 hän siirtyi Helsingin IFK:n U16-joukkueeseen. Vanhanen sijoittui tehoilla 26+48=74 U16 SM-sarjan pistepörssissä viidenneksi. Kauden 2023–2024 päätteeksi hän voitti U18 SM- hopeaa. Kaudella 2024–2025 Vanhanen valittiin U20 SM-sarjan lokakuun kuukauden nuoreksi pelaajaksi. Hän teki HIFK:ssa SM-liigadebyyttinsä vain 17-vuotiaana 4. joulukuuta 2024 Rauman Lukkoa vastaan. Vanhanen merkittiin joukkueen kakkosketjun vasempaan laitaan Vincent Marleaun ja Joonas Raskin viereen. Hän sai ottelussa jääaikaa 10.17 minuuttia ja Vanhaselle merkittiin teholukema –1. === Maajoukkueura === Vanhanen pelasi alle 18-vuotiaiden Hlinka Gretzky Cupissa vuonna 2024. Yhteensä hän on pelannut yhdeksän poikien maaottelua. == Pelityyli == Vanhanen on kertonut olevansa hyökkäyspäähän hyvä kiekollinen pelaaja. Hän on maininnut näkevänsä kentän aika hyvin, kertonut luistelunsa olevan hyvällä tasolla ja pystyvänsä pelaamaan hyvin kahteen suuntaan. Vanhasen mukaan hänen vahvuuksiinsa kuuluu myös peliäly ja syöttäminen sekä kyky rytmittää peliä. == Muuta == Vanhasen isosisko Sanni on olympiapronssimitalisti (Peking 2022), joka pelaa hyökkääjänä Ruotsissa SDHL- liigan Brynäsissä. Sisarusten isä Juha-Matti Vanhanen pelasi omalla urallaan hyökkääjänä Suomen, Itävallan ja Italian alemmissa sarjoissa. Hän pelasi myös kolme B-maaottelua. Matias Vanhanen opiskelee Mäkelänrinteen lukiossa. == Lähteet == * * === Viitteet === Luokka:Suomalaiset jääkiekkoilijat Luokka:HIFK:n pelaajat Luokka:Vuonna 2007 syntyneet Luokka:Elävät henkilöt
Cardano (lohkoketjualusta)

Cardano on syyskuussa 2017 julkaistu lohkoketjualusta. Sen oma kryptovaluutta on Ada Lovelacen mukaan nimetty ADA.Mikä on Cardano (ADA)? Coinmotion 12.9.2023, viitattu 5.12.2024 Cardanolla on avoin lähdekoodi ja se käyttää proof of stake -mekanismia.All You Need To Know About Cardano Blockchain Cardano Spot 4.4.2023, viitattu 5.12.2024 Cardanon kehittämisen aloittivat Jeremy Wood ja Ethereumin perustajiin kuulunut Charles Hoskinson vuonna 2015. Kehittämisessä hyödynnettiin vertaisarvioitua tutkimusprosessia alustan turvallisuuden, skaalautuvuuden ja kestävyyden tukemiseksi. Tällä pyrittiin välttämään aiempia kryptovaluuttoja koskeneita rajoitteita. Cardanoa on kuitenkin kritisoitu verrattaen hitaasta päivitysten etenemisestä testiverkkoon. == Lähteet == Luokka:Kryptovaluutat
Netumbo Nandi-Ndaitwah

Netumbo Nandi-Ndaitwah (s. 1952) on namibialainen poliitikko, joka valittiin maansa presidentiksi joulukuussa 2024. Nandi-Ndaitwah syntyi vuonna 1952 pohjoisessa Onamutain kylässä Etelä-Afrikan hallitsemassa silloisessa Lounais- Afrikassa. Nandi-Ndaitwah liittyi 14-vuotiaana vapautusliike Swapoon, joka vastusti Etelä-Afrikan valkoisen vähemmistön valtaa. Hänestä tuli Swapon nuorisojärjestön johtaja. Hän asui maanpaossa Sambiassa ja Tansaniassa, ennen kuin muutti Britanniaan missä hän suoritti kansainvälisten suhteiden tutkinnon. Namibian itsenäistyttyä Nandi-Ndaitwah palasi kotiin. Sen jälkeen hän on työskennellyt useissa eri tehtävissä Swapon johtamassa hallituksessa, muun muassa ministeritehtävissä ulkoasioiden, matkailun, lastensuojelun ja tiedotuksen parissa. Nandi-Ndaitwah tuli tunnetuksi naisten oikeuksien puolestapuhujana. Yhtenä tärkeimmistä saavutuksistaan hän sai perheväkivallan torjuntaa koskevan lain läpi kansalliskokouksessa vuonna 2002. Vuoden 2024 presidentinvaaleissa Nandi-Ndaitwah sai vaalilautakunnan mukaan yli 57 prosenttia äänistä, ja hänen lähin kilpailijansa Panduleni Itula sai 26 prosenttia. Itula haluaa viedä tuloksen oikeuteen ja syyttää Swapoa vaalivilpistä. == Lähteet == Luokka:Namibialaiset poliitikot Luokka:Vuonna 1952 syntyneet Luokka:Elävät henkilöt
Kari Syreeni

Kari Syreeni (s. 1952) on suomalainen teologi ja Åbo Akademin Uuden testamentin eksegetiikan emeritusprofessori. Syreeni väitteli tohtoriksi Helsingin yliopistosta vuonna 1987 ja sai dosentuurin Helsingin yliopistolle ja Åbo Akademiin. Hän haki Åbo Akademin eksegetiikan professuuria vuonna 1994, muttei tullut valituksi, ja sai seuraavana vuonna nimityksen Uppsalan yliopiston eksegetiikan professoriksi. Hän työskenteli Uppsalan yliopistolla vuosina 1996–2007, kunnes siirtyi Åbo Akademiin. Syreeni seurasi Karl-Gustav Sandelinia Åbo Akademin Uuden testamentin eksegetiikan professorina. == Teokset == * * * * * * == Lähteet == Luokka:Suomalaiset teologit Luokka:Suomalaiset professorit Luokka:Uppsalan yliopiston professorit Luokka:Åbo Akademin professorit Luokka:Vuonna 1952 syntyneet Luokka:Elävät henkilöt
Türkmenbaşynlahti

Türkmenbaşynlahti (, vuoteen 1997 saakka Krasnowodskinlahti, Krasnowodsk aýlagy) on Kaspianmeren lahti Turkmenistanissa. Sen pohjoisrannalla sijaitsee Türkmenbaşyn kaupunki. Türkmenbaşyn ja Pohjois-Çelekenin matalat hiekkasärkät erottavat Türkmenbaşynlahden Kaspianmerestä. Sen leveys on 18 ja pituus 46 kilometriä ja syvyys alle 5–6 metriä. Lahden pinta-ala on 1 500 neliökilometriä ja veden suolapitoisuus 12,8–14 promillea. Rantaviivaltaan rikkonaisen lahden osia ovat Pohjois-Çelekenin lahti, Balkaninlahti, Soýmonowinlahti sekä Murawýowinlahti, jossa sijaitsee Türkmenbaşyn satama.. Türkmenbaşynlahti muodostaa 267 124 hehtaarin laajuisen Ramsar-alueen, joka on tärkeä vesilintujen pysähdys- ja talvehtimispaikka sekä kalojen ravintopaikka. Sen uhanalaisiin eläinlajeihin kuuluvat muun muassa arohyyppä, valkopääsorsa, kiljuhanhi, kaspianhylje ja venäjänsampi. ==Lähteet== Luokka:Turkmenistanin maantiede
Theo Lindstein

Theo Lindstein (s. 5. tammikuuta 2005 Gävle, Ruotsi) on ruotsalainen jääkiekkoilija. Hänen pelipaikkansa on puolustaja ja hän laukoo vasemmalta. Lindstein pelaa kaudella 2024–2025 lainasopimuksella SHL-joukkue Brynäs IF:ssä. Hänellä on tulokassopimus NHL-joukkue St. Louis Bluesin kanssa kauden 2026–2027 loppuun saakka. Lindsteinin kasvattajaseura on Strömsbro IF. St. Louis Blues varasi hänet ensimmäisellä kierroksella 29. varausvuorolla vuoden 2023 NHL:n varaustilaisuudessa. == Tilastot == 2021–2022 Brynäs IF J20 J20 Nationell 34 1 3 4 4 – – – – – Brynäs IF SHL 12 0 1 1 0 – – – – – U18 5 0 0 0 2 2022–2023 Brynäs IF J20 J20 Nationell 14 2 5 7 4 – – – – – Brynäs IF SHL 32 1 1 2 0 5 0 1 1 0 U18 7 1 4 5 0 2023–2024 Brynäs IF J20 J20 Nationell 2 0 2 2 0 – – – – – Brynäs IF Allsv. 49 4 11 15 4 13 1 3 4 0 JMM 7 2 6 8 0 2024–2025 Brynäs IF SHL 23 2 2 4 2 – – – – – JMM 7 0 4 4 2 2 kautta yhteensä SHL 67 3 4 7 2 5 0 1 1 0 == Lähteet == Luokka:Ruotsalaiset jääkiekkoilijat Luokka:Brynäs IF:n pelaajat Luokka:St. Louis Bluesin pelaajat Luokka:St. Louis Bluesin varaamat pelaajat Luokka:Vuonna 2005 syntyneet Luokka:Elävät henkilöt
Astafjordin kirkko

Astafjordin kirkko () on Tjeldsundin kunnassa Norjassa sijaitseva betonikirkko vuodelta 1978. ==Lähteet== ==Aiheesta muualla== Luokka:Norjan kivikirkot Luokka:Tjeldsund
Tovikin kirkko

Tovikin kirkko () on Tjeldsundin kunnassa Norjassa sijaitseva puinen pitkäkirkko vuodelta 1905. ==Lähteet== ==Aiheesta muualla== Luokka:Norjan puukirkot Luokka:Tjeldsund
Eidsborgin sauvakirkko

Eidsborgin sauvakirkko () on Tokken kunnassa Norjassa sijaitseva sauvakirkko 1200-luvulta. ==Kuvia== Eidsborg stavkirke 2020-09-14-0503a.jpg|Kirkkosali ==Lähteet== ==Aiheesta muualla== Luokka:Norjan sauvakirkot Luokka:Tokke
Ullsfjordin kirkko

Ullsfjordin kirkko () on Tromssan kunnassa Norjassa sijaitseva puinen pitkäkirkko vuodelta 1862. ==Lähteet== ==Aiheesta muualla== Luokka:Norjan puukirkot Luokka:Tromssa
Finnkrokenin kappeli

Finnkrokenin kappeli () on Kalsan kunnassa Norjassa sijaitseva puukirkko vuodelta 1907. ==Lähteet== ==Aiheesta muualla== Luokka:Norjan puukirkot Luokka:Kalsa
Gåsværin kirkko

Gåsværin kirkko () on Tromssan kunnassa Norjassa sijaitseva puinen pitkäkirkko vuodelta 1941. ==Lähteet== ==Aiheesta muualla== Luokka:Norjan puukirkot Luokka:Tromssa
Mjelden kappeli

Mjelden kappeli () on Tromssan kunnassa Norjassa sijaitseva puinen pitkäkirkko vuodelta 1927. ==Kuvia== Kirkerommet Mjelde kapell.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Tromssa
Kolonai (Myysia)

Kolonai (, ) oli antiikin aikainen kaupunki ja kaupunkivaltio (polis) Myysiassa Vähän-Aasian luoteisosassa nykyisen Turkin alueella. Sen tarkkaa sijaintipaikkaa ei tunneta varmuudella, mutta se sijaitsi lähellä nykyistä Çanakkalen maakunnan Beyçayırıa. == Maantiede == Kolonain kaupunki sijaitsi Myysian sisämaassa etelään Propontiin rannikosta ja itäkaakkoon Lampsakoksesta. Joskus se on sijoitettu nykyiseen Çataltepeen ja joskus Arabakonağıin; kummatkin sijaitsevat koilliseen nykyisestä Beyçayırista. Barrington Atlas of the Greek and Roman World taas sijoittaa kaupungin noin kolme kilometriä Beyçayırısta luoteeseen. Myysian Kolonaita ei tule sekoittaa toiseen Kolonaihin Troaksen rannikolla. == Historia == Kolonai oli olemassa ainakin klassisella ja hellenistisellä kaudella. Sen historiasta tiedetään antiikin lähteistä vain vähän. Strabonin mukaan se olisi perustettu siirtokuntana Miletoksesta käsin, mutta tätä pidetään virheenä. Nykyisin Kolonain arvellaan olleen perustettu Lampsakoksesta käsin. Myöhemmin Kolonai vaikuttaa olleen Lampsakoksen alaisuudessa, ja myös Strabon luki sen Lampsakoksen alueeseen.Strabon: Geografika 13.1.19. 400-luvulla eaa. Kolonai kuului Ateenan johtamaan Deloksen meriliittoon, ja sen on tulkittu esiintyvän liiton verotusluettelossa vuonna 425/424 eaa. Strabonin lisäksi Kolonain mainitsee Arrianos.Arrianos: Anabasis 1.12.2. == Lähteet == Luokka:Çanakkalen maakunta Luokka:Myysian kaupungit
Jøvikin kappeli

Jøvikin kappeli () on Tromssan kunnassa Norjassa sijaitseva puukirkko vuodelta 1920. ==Lähteet== ==Aiheesta muualla== Luokka:Norjan puukirkot Luokka:Tromssa
Bentsjordin kappeli

Bentsjordin kappeli () on Tromssan kunnassa Norjassa sijaitseva puinen pitkäkirkko vuodelta 1978. ==Lähteet== ==Aiheesta muualla== Luokka:Norjan puukirkot Luokka:Tromssa
Kromnos

Kromnos (, myös , ; ) oli antiikin aikainen kaupunki ja kaupunkivaltio (polis) Lakoniassa Kreikassa. Se sijaitsi nykyisen Megalópolin kunnan alueella noin kaksi kilometriä koilliseen nykyisestä Paradeísian kylästä. == Maantiede == Kromnoksen kaupungin sanotaan olleen alun perin Arkadiaa, ja se sijaitsi lähellä Messenian rajaa. Myöhemmin kaupunki luettiin osaksi Lakoniaa, ollen sen ja Arkadian rajaseutua, ja osaksi Aigytiin tai Skiritiin aluetta. Nykyisin kaupungin paikka on jälleen Arkadian alueyksikön alueella. Kromnoksen kaupunkivaltion hallussa ollut alue tunnettiin nimellä Kromitis ().Pausanias: Kreikan kuvaus 8.34.6. Se oli suhteellisen pienikokoinen, ja sen kooksi on arvioitu alle 25 neliökilometriä. Kromnoksesta pohjoiskoilliseen sijaitsi Megalopolis, koilliseen Haimoniai, itään Leuktra eli Leuktron ja Malea, lounaaseen Gatheai ja luoteeseen Lykosura. == Historia == Kromnoksen kaupunki oli olemassa pääasiassa klassisella ja hellenistisellä kaudella. Sen historiasta tiedetään antiikin lähteistä vain vähän. Kromnos perustettiin mahdollisesti Spartasta käsin vasta klassisella kaudella. Kreikkalaisessa mytologiassa kaupungin nimen selitettiin tulevan Kromnoksesta tai Kromoksesta, Lykaonin pojasta.Pausanias: Kreikan kuvaus 8.3.4. Kaupungin kansalaisesta käytettiin etnonyymiä Krōmnitēs (). Kromnos oli pitkään arkadialaisten ja spartalaisten kiistakapulana. Arkadialaiset valtasivat sen vuonna 365/364 eaa., mutta spartalaiset valtasivat sen takaisin joksikin Arkhidamos III:n johdolla ja asettivat sinne varuskunnan. Tämän jälkeen arkadialaiset hyökkäsivät uudelleen. Jossakin välissä näitä tapahtumia Kromnoksen asukkaat siirrettiin synoikismoksessa Megalopoliihin.Pausanias: Kreikan kuvaus 8.27.4. Vuonna 352 eaa. arkadialaisten ja spartalaisten välillä oli uusi konflikti. Arkeologisten löydösten perusteella Kromnos saatettiin hylätä 300-luvulla eaa. tai sen jälkeen. Pausaniaan aikana 100-luvulla jaa. kaupunki oli paljolti raunioina, mutta ei kuitenkaan kokonaan lakannut olemasta. == Rakennukset ja löydökset == Kaupungin paikalta on löydetty klassiselle ja varhaiselle hellenistiselle kaudelle ajoitettua keramiikkaa. == Lähteet == Luokka:Antiikin Lakonian kaupungit Luokka:Megalópoli
Çelekenin niemimaa

Çelekenin niemimaa () on niemeksi muuttunut entinen saari Kaspianmeren rannalla Turkmenistanin Balkanin maakunnassa. Niemimaan pituus on noin 40 ja leveys 22 kilometriä ja pinta-ala noin 500 neliökilometriä. Se on etupäässä hiekan ja suolasoiden peittämää alavaa tasankoa. Keskiosassa kohoaa sata metriä korkea kalkkikivi- ja hiekkakiviylänkö. Lounaassa on pieniä järviä, joista osa on bakteerin punaiseksi värjäämiä. Vuotuinen sademäärä on alle 150 millimetriä. Çeleken oli aiemmin saari, mutta Kaspianmeren pinnan alentuminen muutti sen 1930-luvun loppuun mennessä niemeksi. Vuonna 1995 suuret aallot tekivät siitä jälleen joksikin aikaa saaren. Niemimaan pohjoispuolella on hiekkasärkän erottama Türkmenbaşynlahden Pohjois-Çelekenin lahti ja eteläpuolella Derwişin niemen ja hiekkasärkän erottama Türkmenlahden Etelä- Çelekenin lahti. Niemimaan luonnonvaroihin kuuluvat öljy, maakaasu, ruokasuola, mica ja maapihka. Öljynporauksen yhteydessä saadaan bromia ja jodia. Lisäksi harjoitetaan kalastusta. Öljyä on hyödynnetty vuosisatojen ajan, ja sen teollinen tuotanto käynnistyi 1890-luvulla. 1960-luvun alusta lähtien öljyä on porattu myös Kaspianmeren vesialueella. Entinen Çelekenin kaupunki niemimaan länsiosassa on nykyään nimeltään Hazar. Hazarissa ja Alajassa on pienet satamat. ==Lähteet== Luokka:Turkmenistanin maantiede
Ludvigsborg

Ludvigsborg on asuinalue Hörbyn kunnassa Skånen läänissä samannimisessä historiallisessa maakunnassa Ruotsissa. Ludvigsborg muodosti oman taajamansa vuoteen 2015, jolloin se kasvoi kiinni Höörin taajamaan. ==Lähteet== ==Aiheesta muualla== Luokka:Hörbyn kunta Luokka:Ruotsin entiset taajamat
Oios

Oios ( tai ) tai Oion ( tai , myös ; ) oli antiikin aikainen kaupunki ja kaupunkivaltio (polis) Lakoniassa Kreikassa. Se sijoitetaan nykyisen Trípolin kunnan alueelle lähelle nykyisiä Kerasián ja Vlachokerasián kyliä. == Maantiede == Oioksen kaupunki sijaitsi Skiritiissä Lakonian pohjoisosassa paikassa, joka oli Arkadian ja Lakonian luonnollista rajaseutua ja vedenjakajaa, ja hallitsi solaa, jonka kautta kulki tie Tegeasta Spartaan. Kaupunki sijoitetaan nykyiselle Ai-Giánnisin kukkulalle, joka sijaitsee Kerasián pohjoispuolella ja on saanut nimensä siellä olevasta Pyhälle Johannekselle omistetusta kirkosta. Oioksen kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 tai ainakin alle 100 neliökilometriä. Oioksen on joskus ehdotettu olleen sama paikka kuin Pausaniaan mainitsema Iasos. == Historia == Oios oli Skiritiin tärkein kaupunki ja ylipäätään ainoa kaupunki, jonka antiikin lähteet nimeävät sijainneen kyseisellä alueella. Se oli olemassa arkaaiselta roomalaiselle kaudelle. Kaupungin alue oli muun Skiritiin tavoin alun perin osa Arkadiaa, mutta spartalaiset valloittivat sen osaksi Lakoniaa, jonka jälkeen oioslaiset olivat spartalaisten perioikeja. Kaupungin kansalaisesta käytettiin etnonyymiä Oiatēs (). Oioksen vaiheista tiedetään antiikin lähteistä vain vähän. Kun Epameinondaan johtama Theban armeija, joka oli jakautunut neljään osastoon, valloitti Lakonian neljän eri solan kautta, ainoa osasto joka kohtasi vastarintaa oli se, joka tuli Lakoniaan Oioksen vartioiman solan kautta. Oiosta puolustaneet Iskholaoksen johtamat spartalaiset kuitenkin jäivät alakynteen, ja hyökkääjät etenivät näin Sellasiaan, jossa yhtyivät muihin osastoihin.Ksenofon: Hellenika 6.5.24–26. Näitä tapahtumia kuvaavalla Ksenofonilla sekä Pausaniaalla kaupungin on tulkittu esiintyvän nimimuodolla Oion tai Ion. Nimimuoto Oios on kuitenkin varhaisempi, ja esiintyy Stefanos Byzantionlaisen säilyttämässä Aiskhylos-fragmentissa.Aiskhylos: Myysialaiset (Mysoi), fragmentti 416, teoksessa Stefanos Byzantionlainen: Ethnika 487.5; Ksenofon: Hellenika 6.4.24, 6.5.25; Pausanias: Kreikan kuvaus 7.13.7; vrt. Suda, . Samankaltaisia nimiä käytettiin usein vuoristossa sijainneista kaupungeista tai kylistä. Kaupungin paikalla ei ole suoritettu järjestelmällisiä arkeologisia kaivauksia. == Rakennukset ja löydökset == Nykyiseltä Ai-Giánnisin kukkulalta on löydetty muun muassa Demeterille omistetun pyhäkön sekä jonkun suurikokoisen rakennuksen rauniot, 300-luvulle eaa. ajoitettujen tukimuurien jäänteitä sekä keramiikan sirpaleita arkaaiselta hellenistiselle kaudelle. == Lähteet == Luokka:Antiikin Lakonian kaupungit Luokka:Trípoli
Osbyholm

Osbyholm on taajama Hörbyn kunnassa Skånen läänissä samannimisessä historiallisessa maakunnassa Ruotsissa. Taajamassa oli 307 asukasta vuonna 2021. ==Lähteet== ==Aiheesta muualla== Luokka:Hörbyn kunta Luokka:Ruotsin taajamat
Masi Härkönen

Masi Härkönen (s. 7. elokuuta 2006 Vaasa) on suomalainen jääkiekkomaalivahti, joka edustaa SM-liigajoukkue Vaasan Sportia. == Ura == === Seuraura === Härkönen on Vaasan Sportin kasvatti. Kaudella 2023–2024 hänet valittiin U20 SM-sarjan kuukauden nuoreksi pelaajaksi. Härkönen valittiin kauden päätteeksi sarjan toiseen tähdistökentälliseen. Hän puki kauden aikana myös neljään SM- liigaotteluun, mutta Härkönen ei saanut kuitenkaan peliaikaa. Huhtikuussa 2024 Härkönen teki Sportin kanssa vuoden mittaisen SM-liigasopimuksen. Hän aloitti kauden 2024–2025 seuran U20-joukkueessa. Hän teki liigadebyyttinsä 27. marraskuuta 2024 Rauman Lukkoa vastaan, kun Miroslav Svobodan kausi oli päättynyt loukkaantumisen vuoksi. Härkösestä tuli ensimmäinen Sportin maalinsuulla debytoinut seuran oma kasvatti 18 vuoteen Mikko Rossin jälkeen. Hän torjui joukkueen 5–1-voittoon päättyneessä ottelussa 29 kertaa. Samuli Kivimäki valitsi Härkösen ottelun ykköstähdeksi. Joulukuussa 2024 Härkönen solmi Sportin kanssa kaksivuotisen jatkosopimuksen. === Maajoukkueura === Härkönen on pelannut yhden nuorten ja kolme poikien maaottelua. == Muuta == Härkösen isä Marko pelasi omalla urallaan maalivahtina 19 SM-liigaottelua Porin Ässissä. Suurimman osan urastaan hän pelasi I-divisioonaa ja Mestistä Vaasan Sportissa. Marko Härkönen on toiminut seurassa sittemmin maalivahtivalmentajana. == Tilastot == Runkosarja Pudotuspelit Palkinnot Kausi Joukkue Liiga O V H T MIN PM NP PMK TP% O V H MIN PM NP PMK TP% 2021–2022 Sport U20-SM 2 1 0 0 79 1 0 0.77 96,2 – – – – – – – – 2022–2023 Sport U20-SM 21 12 7 0 1231 67 2 3.27 86,5 – – – – – – – – 2023–2024 Sport U20-SM 16 7 4 0 2079 79 1 2.27 90,4 3 1 1 211 7 1 1.99 93,0 == Lähteet == * * * === Viitteet === Luokka:Suomalaiset jääkiekkomaalivahdit Luokka:Vaasan Sportin pelaajat Luokka:Vuonna 2006 syntyneet Luokka:Elävät henkilöt
Osbyholmin linna

Osbyholmin linna () on Osbyholmissa Hörbyn kunnassa Skånen läänissä Ruotsissa sijaitseva todennäköisesti 1620-luvulla valmistunut linna. Sitä muutettiin uusgoottilaiseen suuntaan 1850-luvulla, mutta renessanssityyli palautettiin 1930-luvulla. == Historia == Linnan historia ulottuu 1400-luvulle, jolloin alueella oli maatila, jota hallitsi Peder Jensen. 1600-luvun alussa tilan omisti Lene Ramel, joka rakensi linnan. Alkuperäinen linna oli varustettu harvinaisella kahdeksankulmaisella tornilla ja se sijaitsi puolustuksellisesti suotuisalla paikalla, jota ympäröivät laajat, kiviset muurit. Linna on käynyt läpi useita omistajavaihdoksia ja kunnostuksia eri aikakausina. Esimerkiksi 1700-luvulla tehtiin suuria muutoksia rakennukseen, ja se sai rokokoon vaikutteita. 1800-luvulla kartano siirtyi von Seth -perheelle, joka teki lisää muutoksia linnaan, mukaan lukien nykypäivän rakennuksen keskiosan korotus ja tornin ulkonäön muokkaaminen uusgoottilaiseksi. Vuonna 1931 linnaa remontoitiin edelleen, ja tornin yläosa sai renessanssityylisen katteen. 1900-luvun lopulla Osbyholm oli monien merkittävien henkilöiden, kuten norjalaisen laivanvarustajan Anders Jahren omistuksessa. 1980-luvulla linna siirtyi nykyiselle omistajalleen, Anders Tuvehjelmille, joka on laajentanut alueen omistusta. Linna on tunnettu myös monista isännöidyistä metsästysreissuista, joihin on osallistunut niin ruotsalaisia kuin kansainvälisiä vieraita, kuten Ruotsin kruununperillisiä ja muita korkea- arvioisia vieraita. ==Lähteet== Luokka:Skånen läänin linnat Luokka:Hörbyn kunta
Carl Ivar Ståhle

Carl Ivar Ståhle (27. kesäkuuta 1913 Stenberga – 12. kesäkuuta 1980 Lidingö) oli ruotsalainen kielitieteilijä ja Tukholman yliopiston pohjoismaisten kielten professori vuosina 1955–1971. Hänet valittiin Ruotsin akatemiaan vuonna 1974. Ståhle erikoistui keskiajan ja varhaisen uuden ajan lakiteksteihin, Tukholman slangisanastoon ja paikannimiin. ==Lähteet== ==Aiheesta muualla== Luokka:Ruotsalaiset kielitieteilijät Luokka:Tukholman yliopiston professorit Luokka:Ruotsalaiset professorit Luokka:Ruotsin akatemian jäsenet Luokka:Vuonna 1913 syntyneet Luokka:Vuonna 1980 kuolleet
Ståhle

Ståhle on seuraavien henkilöiden sukunimi: * Carl Ivar Ståhle (1913–1980), ruotsalainen kielitieteilijä * Fredrik Ståhle (1754–1838), suomalainen valtiopäivämies * Gunnar Ståhle (1902–1980), suomalainen diplomi-insinööri ja toimitusjohtaja * Ivar Ståhle (1889–1979), suomalainen suojeluskuntaupseeri ja urheiluvaikuttaja
Uudenmaan sulku

Uudenmaan sulku tarkoittaa 28. maaliskuuta – 15. huhtikuuta 2020 voimassa ollutta Uudenmaan maakunnan ja muun Suomen välisen liikkumisen rajoittamista. Rajoitusten tultua voimaan Uudenmaan asukkaiden oli pysyttävä maakunnan alueella. Muiden maakuntien asukkaat eivät voineet käydä Uudellamaalla. == Päätöksen syyt == Yhteistoiminnassa tasavallan presidentin kanssa valtioneuvosto totesi 16. maaliskuuta 2020, että Suomessa vallitsevat valmiuslain 3 §:n 3 ja 5 kohdassa tarkoitetut poikkeusolot COVID-19-koronaviruspandemian vuoksi. 26. maaliskuuta 2020 Uudenmaan ilmaantuvuusluku oli kaksinkertainen muuhun maahan verrattuna. Sulun perusteena käytettiin valmiuslain 118 §:a. Sen mukaan valtioneuvoston päätöksellä voidaan "tilapäisesti, enintään kolmeksi kuukaudeksi kerrallaan, kieltää oikeus oleskella ja liikkua tietyllä paikkakunnalla tai alueella taikka rajoittaa niitä, jos se on välttämätöntä ihmisten henkeä tai terveyttä uhkaavan vakavan vaaran torjumiseksi." Liikkumisen rajoittamisesta voitiin kuitenkin poiketa, jos se oli välttämätöntä viranomaistoiminnassa, työn, elinkeinon tai luottamustoimen harjoittamiseksi tai lakisääteisen velvollisuuden täyttämiseksi taikka lähiomaisen kuoleman vuoksi, lapsen tapaamisoikeuden toteuttamiseksi tai muun painavan henkilökohtaisen syyn vuoksi. == Toimeenpano == Perjantaina 27. maaliskuuta poliisi valmistautui valvomaan rajaa päätöksen astuessa voimaan. Iltapäivällä moottoriteille alettiin tuomaan betoniporsaita ja muita esteitä. Tuolloin rajan sulku ei kuitenkaan ollut vielä varmaa, koska Eduskunnan perustuslakivaliokunta löysi hallituksen esityksestä ongelmia. Hallitus viilasi esitystään ja myöhään illalla perustuslakivaliokunta puolsi esitystä, ja eduskunta hyväksyi sen yksimielisesti. Sulun ollessa voimassa Uudenmaan rajan ylittäminen oli sallittua enää "muun muassa välttämättömän työnteon, elinkeinon harjoittamisen tai luottamustoimen hoitamisen vuoksi." Uudenmaan rajalle perustettiin 30 kiinteää tarkastuspistettä. Rajan ylittäjän täytyi selvittää poliisille henkilöllisyytensä ja syy rajan ylittämiseen. Sulun aikana poliisi pyysi virka-apua Puolustusvoimilta, josta osallistui enimmilään 800 henkilöä seitsemästä joukko-osastosta. Tehtävässä käytettiin sekä kantahenkilökuntaa että varusmiehiä. Puolustusvoimat käytti Uudenmaan sulkuoperaatiosta nimeä PUOMI. Silloisen maavoimien valmiuspäällikkö Pasi Hirvosen mukaan operaatiota oltiin valmis jatkamaan jopa kolme kuukautta. == Sulun purku == Hallitus kumosi Uudenmaan ja muun Suomen väliset liikkumisrajoitukset 15. huhtikuuta, vajaan kolmen viikon voimassaolon jälkeen. Pääministerin mukaan rajasululle ei ollut enää oikeudellisia perusteita. == Vaikutukset == Poliisi tarkasti sulun aikana yhteensä 550 000 ajoneuvoa, joista käännytettiin takaisin vajaa prosentti. Tavaraliikenteen kulkua ei uusien rajoitusten aikana estetty. Iltalehden loppukeväästä 2020 tekemässä kyselyssä valtaosa muun maan sairaanhoitopiireistä arvioi sulun hidastaneen koronaviruksen leviämistä. == Lähteet == Luokka:Koronaviruspandemia Suomessa
Viialan kirkonkylä

Viialan kirkonkylä on taajama ja kirkonkylä Pirkanmaan eteläosassa sijaitsevan Akaan kaupungin Viialan pitäjässä. Viialan kirkonkylä sijaitsee Tampereen eteläpuolella, Kokemäenjoen vesistöön kuuluvan Vanajaveden Jumusen länsipuolella. Kalvolan ja Urjalan ylängöiltä alkunsa saava Tarpianjoki (Viialanjoki) purkautuu Jumuseen kirkonkylän kautta. Kirkonkylän kohdalla joessa on Haihunkoski. Kylän nimi mainitaan kirjallisissa lähteissä ensimmäisen kerran muodossa Wiala vuonna 1455. Tarpanjoen Haihunkoskessa oli kolme myllyä jo 1500-luvulla. Kosken ympärille alkoi muodostua teollisuustaajama 1800-luvulla. Asukaslukua kasvatti myös 1860-luvulla perustettu Viialan rautatieasema. Rukoushuonekunta Viialasta tuli 1905, itsenäinen seurakunta 1927 ja kunta 1932. Kirkonkylä oli kunnan hallinnollinen keskus vuodesta 1932 aina Viialan ja Toijalan yhdistymiseen saakka (2007 Akaan kaupungiksi), josta lähtien Viialan kirkonkylä ei enää ole ollut kuntakeskus (keskustaajama). Tilastokeskuksen taajama-aluerajauksen mukaan vuoden 2023 lopussa Viialan kirkonkylän taajaman pinta-ala oli 11,60 neliökilometriä ja väkiluku 4 980 asukasta. Tilastollinen taajamarajaus voi poiketa virallisesta kunnanosien tai kylien rajauksesta. Viialan kirkonkylässä toimivat muun muassa Viialan kirkko, Viialan yhtenäiskoulu (noin 750 oppilaan yhtenäiskoulu), Viialan kirjasto Vilkku, Viialan museo ja Akaa Areena. Viialan kirkko.jpg|Viialan kirkko. Viialan rautatieasema.JPG|Viialan rautatieaseman laituri. == Lähteet== Luokka:Viiala Luokka:Akaan kylät
Sekou Conneh

Sekou Damate Conneh (s. 1960 Gbarnga) on liberialainen entinen kapinallisjohtaja.Profile of LURD leader, Sekou Conneh The New Humanitarian 19.8.2003, viitattu 6.12.2024 Conneh syntyi vauraaseen muslimiperheeseen Gbarngassa ja valmistui Gbarngan metodistikoulusta. Hän aloitti työskentelyn veroviranomaisena. Conneh lähti maanpakoon Guineaan vuonna 1990 Liberian ensimmäisen sisällissodan eskaloiduttua. Hän elätti itsensä Conakryssa käytettyjen autojen kauppiaana. Conneh palasi Liberiaan vuonna 1997 ja jatkoi työskentelyä veroviranomaisena. Hän kuitenkin siirtyi pian takaisin Conakryyn ja aloitti käytettyjen autojen viennin Liberiaan. Conneh joutui Liberian tiedustelu-upseerien pidättämäksi Gantan rajanylityspaikalla salakuljetuksesta epäiltynä. Hänet vangittiin Monroviaan. Connehilla oli läheiset siteet Lansana Contéen, jonka väliintulon myötä Charles Taylor määräsi hänet vapautettavaksi ja hänelle järjestettäväksi palautuksen Guineaan. Kun kapinallisryhmä Liberians United for Reconciliation and Democracy (LURD) perustettiin huhtikuussa 1999, Conneh kutsuttiin sen johtajaksi hänen tärkeiden Guinea- yhteyksiensä tähden. Conneh on mandingopäällikkönä toimineen, asemansa 1980-luvulla menettäneen Damate Connehin poika. Hän meni naimisiin selvänäkijän kanssa. == Lähteet == Luokka:Liberialaiset henkilöt Luokka:Vuonna 1960 syntyneet Luokka:Elävät henkilöt
F. E. Sillanpään lukio

F. E. Sillanpään lukio on Hämeenkyrön kunnan kirkonkylässä toimiva suomenkielinen lukio. Vuonna 2023 F. E. Sillanpään lukiossa opiskeli 117 lukiolaista. ==Lähteet== == Aiheesta muualla == * F. E. Sillanpään lukiossa (fesillanpaanlukiossa.com) Luokka:Suomen lukiot Luokka:Hämeenkyrön oppilaitokset